ประกาศกระทรวงการคลังประกาศกระทรวงการคลังเรื่อง หลักเกณฑ์และวิธีการคัดเลือกกรรมการซึ่งเป็นสมาชิก และกรรมการซึ่งเป็นผู้รับบำนาญ เพื่อให้การคัดเลือกกรรมการซึ่งเป็นสมาชิกและกรรมการซึ่งเป็นผู้รับบำนาญอันเป็นองค์ประกอบของคณะกรรมการกองทุนการออมแห่งชาติเป็นไปอย่างถูกต้องและคำนึงถึงการกระจายตัวในทุกภูมิภาคและความเท่าเทียมกันระหว่างชายหญิงอาศัยอำนาจตามความในมาตรา๔ และมาตรา ๑๒ แห่งพระราชบัญญัติกองทุนการออมแห่งชาติ พ.ศ. ๒๕๕๔รัฐมนตรีว่าการกระทรวงการคลัง จึงออกประกาศไว้ ดังต่อไปนี้ข้อ๑ ในประกาศนี้กองทุน หมายความว่า กองทุนการออมแห่งชาติคณะกรรมการ หมายความว่าคณะกรรมการกองทุนการออมแห่งชาติคณะอนุกรรมการ หมายความว่าคณะอนุกรรมการคัดเลือกกรรมการซึ่งเป็นสมาชิกและกรรมการ ซึ่งเป็นผู้รับบำนาญสมาชิก หมายความว่า สมาชิกกองทุนการออมแห่งชาติเลขาธิการ หมายความว่า เลขาธิการคณะกรรมการกองทุนการออมแห่งชาติข้อ๒ หลักเกณฑ์และวิธีการคัดเลือกกรรมการซึ่งเป็นสมาชิกและกรรมการซึ่งเป็นผู้รับบำนาญต้องคำนึงถึงคุณสมบัติและการกระจายตัวในทุกภูมิภาค และความเท่าเทียมกันระหว่างชายหญิงข้อ๓ ให้กองทุนสร้างความรู้ ความเข้าใจสำหรับแนวทางการคัดเลือกกรรมการซึ่งเป็นสมาชิกและกรรมการซึ่งเป็นผู้รับบำนาญด้วยสื่อประชาสัมพันธ์ให้สมาชิกและผู้รับบำนาญทราบโดยทั่วกันการกำหนดวันรับสมัครแบบใบรับสมัคร ให้เป็นไปตามที่คณะกรรมการประกาศกำหนดข้อ๔ ให้คณะกรรมการแต่งตั้งคณะอนุกรรมการประกอบด้วย ประธานคณะอนุกรรมการและคณะอนุกรรมการจากผู้แทนคณะกรรมการจำนวนสามคนและผู้แทนจากกระทรวงการคลังจำนวนสองคนให้พนักงานกองทุนการออมแห่งชาติที่เลขาธิการมอบหมายเป็นเลขานุการข้อ๕ ให้คณะอนุกรรมการมีอำนาจหน้าที่คัดเลือกดังต่อไปนี้(๑) กำหนดวันประชุมเพื่อคัดเลือกกรรมการซึ่งเป็นสมาชิกและกรรมการซึ่งเป็นผู้รับบำนาญ(๒)กำหนดวิธีการคัดเลือกกรรมการซึ่งเป็นสมาชิกและกรรมการซึ่งเป็นผู้รับบำนาญ(๓) พิจารณาคัดเลือกกรรมการซึ่งเป็นสมาชิกและกรรมการซึ่งเป็นผู้รับบำนาญ(๔)รายงานผลการพิจารณาคัดเลือกกรรมการซึ่งเป็นสมาชิกและกรรมการซึ่งเป็นผู้รับบำนาญต่อคณะกรรมการ(๕) ปฏิบัติการในเรื่องอื่นใดตามที่คณะกรรมการมอบหมายข้อ๖ ภายหลังจากวันที่สิ้นสุดของการรับสมัครให้กองทุนตรวจสอบคุณสมบัติผู้เข้ารับการคัดเลือกเป็นกรรมการซึ่งเป็นสมาชิกและกรรมการผู้รับบำนาญแล้วรายงานให้คณะอนุกรรมการพิจารณาภายในสิบห้าวันข้อ๗ ให้คณะอนุกรรมการกำหนดวันประชุมคัดเลือกกรรมการซึ่งเป็นสมาชิกและกรรมการซึ่งเป็นผู้รับบำนาญที่ผ่านการตรวจสอบคุณสมบัติจากกองทุนโดยเร็วภายในไม่เกินหกสิบวันนับถัดจากวันที่ได้รับรายงานจากกองทุนการออมแห่งชาติเพื่อให้ได้กรรมการซึ่งเป็นสมาชิกจำนวนหกคนและกรรมการผู้รับบำนาญจำนวนหนึ่งคนและให้ขึ้นบัญชีไว้สำหรับผู้ได้รับคะแนนในลำดับถัดไปอีกจำนวนหกคนสำหรับกรรมการซึ่งเป็นสมาชิกและอีกหนึ่งคนสำหรับกรรมการซึ่งเป็นผู้รับบำนาญให้คณะอนุกรรมการจัดทำเป็นรายงานเสนอต่อคณะกรรมการเพื่อพิจารณาประกาศรายชื่อผู้ที่ได้รับคัดเลือกและผู้ที่ได้ขึ้นบัญชีไว้กรณีที่มีผู้ได้รับคะแนนเท่ากันให้ตัดสินโดยวิธีการจับสลากข้อ๘ ในกรณีที่กรรมการซึ่งเป็นสมาชิกหรือกรรมการซึ่งเป็นผู้รับบำนาญผู้ใดพ้นจากตำแหน่งก่อนวาระให้ผู้ซึ่งได้รับคะแนนถัดไปซึ่งขึ้นบัญชีไว้ในการเลือกกรรมการซึ่งเป็นสมาชิกหรือกรรมการซึ่งเป็นผู้รับบำนาญเป็นกรรมการแทนในกรณีที่ไม่มีผู้ขึ้นบัญชีไว้ให้ดำเนินการเลือกกรรมการซึ่งเป็นสมาชิกหรือกรรมการซึ่งเป็นผู้รับบำนาญขึ้นใหม่ตามประกาศนี้ข้อ๙ วาระการดำรงตำแหน่งการพ้นจากตำแหน่งของกรรมการซึ่งเป็นสมาชิกหรือกรรมการซึ่งเป็นผู้รับบำนาญให้เป็นไปตามกฎหมายกองทุนการออมแห่งชาติข้อ๑๐ ให้คณะกรรมการประกาศว่าผู้ใดเป็นผู้ได้รับเลือกเป็นกรรมการซึ่งเป็นสมาชิกหรือกรรมการซึ่งเป็นผู้รับบำนาญข้อ ๑๑[๑] ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นต้นไปประกาศ ณ วันที่ ๘มิถุนายน พ.ศ. ๒๕๕๙อภิศักดิ์ ตันติวรวงศ์รัฐมนตรีว่าการกระทรวงการคลังวริญา/ปริยานุช/จัดทำ๒๑ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๓๕ ง/หน้า ๑๒/๑๔ มิถุนายน ๒๕๕๙